Air Marshal Birender Singh Dhanoa PVSM AVSM YSM VM ADC will takeover as Chief of Air Staff on 31 December 2016, on retirement of Air Chief Marshal Arup Raha PVSM AVSM VM ADC.
نئی دہلی۔19؍دسمبر، ائیر مارشل بریندر سنگھ دھانوا، پی وی ایس ایم، اے وی ایس ایم، وائی ایس ایم، وی ایم، اے ڈی سی 31 دسمبر 2016 کو ائی چیف مارشل اروپ راہا پی وی ایس ایم، اے وی ایس ایم، وی ایم، اے ڈی سی کی سبکدوشی کے بعد فضائیہ کے نئے سربراہ کے طور پر عہدہ سنبھالیں گے۔ ائیر مارشل بی ایس دھنوا آزادی کے بعد ہندوستانی فضائیہ کے 25ویں سربراہ ہوں گے۔ اس تقرری کا رسمی طور پر 17 دسمبر کو اعلان کیا گیا۔ ائیر مارشل وی ایس دھنوا نے یکم جون 2015 کو فضائیہ کے نائب سربراہ کے طور پر عہدہ سنبھالا تھا۔ انہیں جون 1978 میں فائٹر پائلٹ کے طور پر ہندوستانی فضائیہ میں کمیشن ملا تھا۔ وہ راشٹریہ انڈین ملٹری کالج، نیشنل ڈیفنس اکیڈمی اور ڈیفنس سروسز اسٹاف کالج ویلنگٹن سےفارغ التحصیل ہیں۔ ائیر مارشل کو کرن اور مگ-21 جنگی طیاروں کی پرواز کا تجربہ ہے۔ انہیں فیلڈ کمانڈر کے طور پر اپنے پورے کیرئیر میں جگوار سے لے کر جدید ترین مگ -29 اور ایس یو -30 ، ایم کے آئی طیاروں تک کی فلائٹ سیفٹی کے ریکارڈ کے ساتھ پرواز کا تجربہ ہے۔ ائیر مارشل نے فرنٹ لائن ، گراؤنڈ اٹیک، فائٹر اسکوارڈن کے کمانڈنگ آفیسر کے طور پر فرائض انجام دئیے ہیں۔ انھوں نے کارگل خطے کی برف پوش چوٹیوں کی دفاع میں بلندیوں کو دشمن سے خالی کرانے کے لئے پاکستان کے خلاف محدود جنگ کے دوران فضائیہ کی قیادت کی تھی۔ اس تصادم کے دوران ان کی قیادت اور رہنمائی میں اسکوارڈن نے بلندیوں کے وقت رات کے وقت بمباری کے نئے طریقے تلاش کئے جو فضائی جنگ کی تاریخ میں پہلے کبھی نہیں ہوا تھا۔ جنگ سے قبل اسکوارڈن نے اعلیٰ درجے کی پیشہ واریت کا مظاہرہ کیا اور دوران امن ڈبلیو اے سی ہیڈکوارٹر کے بہترین فائٹر اسکوارڈن کے قرار دئیے گئے ۔ جنگ کے بعد وہ کرگل جنگ کی فضائیہ یونٹ کے سب سے ہونہار آفیسر کے طور پر ابھر کر آئے۔ ائیرمارشل کو 1999 میں جنگ سے قبل اور جنگ کے بعد ذمہ داریوں کے تئیں ان کی غیرمعمولی کارکردگی کے لئے انہیں یووا سینا میڈل سے اور جنگ کے بعد ان کی شجاعت اور قیادت کے لئے یدھ سیوا میڈل سے سرفراز کیا گیا۔ ائیر مارشل کو آپریشنل کمانڈ، جوائنٹ ٹریننگ اسٹبلشمنٹ اور ہیڈ کوارٹرس میں متعدد تقرریوں کا صرف حاصل ہے۔ ان تقرریوں میں ائیرہیڈ کوارٹر کے ٹارگیٹنگ سیل کے ڈائرکٹر، مغربی فضائی کمان کے ہید کوارٹر میں فائٹر آپریشنز اور وار پلاننگ کے ڈائرکٹر، فضائیہ کے ہیڈکوارٹر میں اسسٹنٹ چیف ائیر اسٹاف (انٹلی جنس) کا بھی دو آپریشنل کمانڈس (مغربی اور مشرقی) کے سینئر ائیر اسٹاف آفیسر اور جنوب مشرقی فضائی کمان کے ائیر آفیسر کمانڈنگ ان چیف کے طور پر تقرری شامل ہے۔ فی الحال وہ ہندوستانی فضائیہ کے ائیر اسٹاف کے نائب سربراہ ہیں۔ اپنے اسٹاف کی مدت کار کے دوران انھوں نے دشمن کے مقابلے اس کی صلاحیت کو فضائی نشانہ بنانے کا فلسفہ تیار کیا اور اس نظریہ کو عملی جامہ پہنایا۔ وی سی ایس کے طور پر ان کی مدت کار کے دوران برطانیہ اور امریکہ میں بین الاقوامی جنگی مشقوں میں ہندوستانی فضائیہ کی اکائیوں کی کامیاب کارکردگی اس بات کا ثبوت ہے کہ تمام طیاروں نے آدھی دنیا کا سفر کیا اور اب بھی وہ پورے طور پر کام کرنے کے لائق ہیں۔ ائیرمارشل ائیر پاور اور جوائنٹ آپریشنز کے مستقل قاری ہیں اور اس میں پابندی سے ان کے مضامین بھی شائع ہوتے ہیں۔ پروقار ڈیفنس سروسز اسٹاف کالج ویلنگٹن میں سینئر انسٹرکٹر (ائیر) اور چیف انسٹرکٹر (ائیر) کے فرائض بھی انجام دئیے ہیں۔ ان کی غیر معمولی خدمات کے اعتراف میں انہیں صدر جمہوریہ ہند نے 1999 میں یدھ سیوا میڈل (وائی ایس ایم) اور وایو سینا میڈل (وی ایم) اور 2015 میں اتی وششٹ سیوا میڈل (اے وی ایس ایم) سے سرفراز کیا گیا۔ وہ یکم اگست 2015 کو صدر جمہوریہ ہند کے اعزازی اے ڈی سی بھی مقرر ہوئے اور انہیں صدر جمہوریہ نے 2016 میں پرم وششٹ سیوا میڈل (ای وی ایس ایم) سے نوازا۔ ان کی شادی محترمہ کمل پریت سے ہوئی۔ ان کے ایک بیٹا جسمان ہے جو ایک لاگریجویٹ ہے۔ U-7447 (Release ID :155647)